पंचायतीराज संस्थाओं के चुनावों के लिए जिला में 3,11,254 मतदाता
सोलन | जिलानिर्वाचन अधिकारी सोलन मदन चौहान ने कहा कि जि़ला में प्रथम, तीन पांच जनवरी को होने वाले पंचायतीराज संस्थाओं के चुनावों में कुल 3,11,254 मतदाता अपने मत का प्रयोग करेंगे। उन्होंने कहा कि सभी विकास खंडों में मतदान के लिए सभी तैयारियां पूरी कर ली गई है और निर्धारित तिथि को पोलिंग पार्टियां मतदान केन्द्रों के लिए रवाना कर दी जाएगी। उन्होंने कहा कि जि़ला में निष्पक्ष एवं शांतिप्रिय मतदान के लिए सभी संबंधित अधिकारियों को दिशा-निर्देश दे दिए गए हैं। उन्होंने सोलन जि़ला के सभी मतदाताओं से अपील की कि वे पंचायतीराज संस्थाओं के चुनावों में बढ़-चढ़कर भाग लें ताकि भारतीय संविधान के अनुरूप लोकतंत्र के तहत पंचायती राज में सभी की भागीदारी सुनिश्चित हो सके।
hin_Deva hin_Deva